O Fortuna, Velut Luna

**O Fortuna, Velut Luna** és el segon episodi de la Segona Temporada de Merlí: Sapere Aude i el desè de la sèrie.

El Pol està molt tocat per la notícia que ha rebut. S'aïlla de tothom i les seves notes empitjoren. La Bolaño segueix recuperant-se de la seva addicció a l'alcohol i intentant influir en la lliga de debat. L'Alfonso busca feina per poder pagar una multa.

## Sinopsi

    El Pol és a la consulta del metge, que li està explicant que aviat començarà el tractament contra el VIH. El Pol està molt alterat i ho paga amb el doctor, que li acaba dient que ell està aquí per ajudar-lo. El Pol li pregunta fins quan haurà d’estar amb la medicació, i el doctor li explica que el tractament es de per vida. L’Etienne l’està esperant a la sortida, i li explica que els seus resultats han sortit negatius. Està enfadat amb el Pol ja que li podria haver passat, al que el Pol s’enfada i li diu que ell tampoc és perfecte, i que gairebé sempre ha pres precaucions. L’Etienne li pregunta pel que li ha dit el metge, però el Pol no sap molt bé el què li ha dit i li demana que guardi el secret amb els demès, que no vol que ningú ho sàpiga. Mentrestant, els seus companys són d’excursió amb l’Octavi al barri jueu. Els hi està parlant del poble jueu i de que estem subjectes a l’atzar de fenòmens que no podem controlar. El Pol es decideix anar a classe, però està destrossat per dins.

 L’Axel està parlant amb el rector sobre els detalls de la restauració, que li està posant presses per acabar, però l’Axel li diu que necessita el seu temps. Els alumnes tornen de l’excursió, quan l’Oti li demana un favor al Rai. Li demana que es faci passar pel seu nòvio davant de la seva mare. El Biel parla amb el Vidal sobre els seus plans amb la Lliga de Debat, quan el Vidal li explica que ja no se’n ocuparà ell, ja que un company seu va parlar amb el rector i aquest li ha donat el projecte. Al entrar, el Pol es troba amb el Rai que li demana pel seu cap de setmana i li diu que li vol explicar amb calma el que ha passat amb la Minerva, però el Pol el talla en sec. El Rai veu que alguna cosa li passa al Pol, i per no voler explicar la veritat, el Pol li explica la multa del seu pare amb Hisenda. Al Rai li fa gràcia la situació, i el Pol marxa desprès de fotre-li un moc. Arriba l’examen d’Ètica, però el Pol no es pot concentrar i entrega l’examen en blanc i marxa. Al pati, el Vidal s’acosta a ell per enfrontar-s’hi pel seus actes amb la Lliga de Debat, i li explica que la Bolaño només s’ha interessat per la Lliga un cop ha sabut que la organitzava ell. La Bolaño s’apropa a la Sílvia, que encara està enfadada i li diu que si està amb el Vidal, ella no n’ha de fer res. El Pol arriba i també s’enfada amb la Bolaño perquè l’ha utilitzat per la seva lluita contra el Vidal. La María però, li diu que va ser ell qui volia organitzar la Lliga perquè no ho fes el Biel. Sense ganes de discutir, el Pol marxa. De camí a casa, el Pol es creua amb l’Axel i intenta evitar-lo, però l’Axel el frena. Li diu que l’Oti l’ha convidat a unes cerveses a casa seva i li proposa anar-hi junts. El Pol li diu que ja el veurà allà i marxa aparentant normalitat. El Biel també el frena, ja que ha descobert que ha sigut ell qui li ha tret la Lliga, i li diu que no vol ser més amic seu. El Pol li diu que ha deixat la Lliga, que ja no li interessa, però el Biel li diu que no, que l’organitzarà ell i que espera que sigui molt dur per ell.

 El Pol es presenta al pàrquing i li diu al seu cap que vol deixar la feina, ja que va molt estressat amb la universitat. El seu cap es lamenta de la seva decisió i li demana que com a mínim vingui fins que pugui trobar a algú. El Pol li diu que no pot, però que en canvi pot venir el seu pare avui mateix per agafar el seu lloc. El seu cap es nega rotundament dient que vol donar una imatge juvenil. El Pol li diu que si més no, li pagui el que li deu, però el cap li diu que no li pagarà res, ja que l’ha deixat tirat. El Rai i l’Oti s’estan preparant per la quedada de la seva mare vestint al Rai perquè passi pel seu nou nòvio davant la seva mare. La Lluïsa arriba i l’Oti li presenta al Rai. També li explica que anirà a viure amb ell en una casa okupa ja que el seu pare no li vol pagar el pis. Al sentir això, la Lluïsa li diu que parlarà amb el seu pare, que no es preocupi ja que podrà seguir al pis, amb la condició de que deixi al Rai. L’Octavi, carregat amb una caixa, es troba a la Bolaño, que li pregunta per la seva excursió. L’Octavi li explica que només hi han anat els alumnes motivats, i desprès li diu que no vol posar-se enmig d’ella i la Sílvia. La María no sap de què parla, i li explica que la Sílvia li ha canviat el despatx per no estar compartint-lo amb ella. La Bolaño va a veure a la Sílvia al seu nou despatx, però no per fer les paus amb ella com la Sílvia es creu, sinó per treure-li una làmpada que li havia deixat.

    El Pol va a veure a l’Etienne, però l’Amy és qui li obre la porta. I quan el Pol entra en la seva habitació, veu que ha recollit totes les seves coses i l’Amy li explica que ha marxat. L’Alfonso és a casa parlant pel telèfon intentant buscar feina, quan el Rai es presenta a casa. L’Alfonso no entén el que vol el Rai, fins que el Rai li explica que sap el què li passa amb Hisenda i que li vol oferir una feina a casa seva. La María ha anat a una reunió d’alcohòlics anònims, i durant el seu torn els hi explica que té moltes ganes de beure, però que per sort seva té a la seva filla donant-li suport. També els hi explica que a la feina l’estan ajudant també. L’Alfonso li explica a la Glòria que s’ha apuntat a escacs en un centre del barri, quan senten arribar al Pol, però no els saluda, pel que l’Alfonso va a parlar amb ell. Li dona les gràcies per haver-lo ajudat, però el Pol no sap del què parla. És llavors quan l’Alfonso li explica que el Rai li ha ofert treballar a casa seva, ja que el Henry ha marxat. El Pol s’enfada pel que està sentint i es presenta enfadat al pis de l’Oti. Allà, l’Oti i el Rai li estan explicant al Biel com ha anat amb la seva mare, quan senten el timbre de la porta. El Pol entra fet una fúria i s’enfronta al Rai, que es defensa dient que només li ha ofert una feina. Quan el Pol ha acabat amb el Rai, agafa i marxa deixant als seus companys en shock per la seva actitud. De camí es troba a l’Axel, i intenta marxar sense dir-li res, però l’Axel el frena veient que alguna cosa li passa. Quan l’Axel s’hi confronta, el Pol es col·lapsa i els dos s’acaben fent un petó. El Pol li demana que no el deixi i marxa sense explicar-li el què li passa. El Pol acaba al supermercat de l’Efra, però sense dir-li res quan el veu, l’únic que fa es destrossar-li tirant tot per terra. L’Efra intenta raonar amb ell però el Pol no se l’escolta i s’emporta un dels pernils.

 L’Alfonso es presenta a casa del Rai, i el rep la Vicky pensant que és de l’empresa de transport, quan li explica que el seu fill li ha ofert reemplaçar al Henry. La Vicky no en sap res i li diu que no creu que estigui preparat per la feina, però quan l’Alfonso li diu que està preparat, li acaba donant la feina. L’Arnau es presenta al pis de l’Amy amb una bossa, li explica que com ha tallat amb l’Oti i no té on viure, i l’Etienne ha marxat, que es trasllada a viure amb ells. Al Biel i a l’Amy no els hi fa massa gràcia per no posar-se enmig dels dos, però l’Arnau es comença a instal·lar. La Vicky s’enfada amb el seu fill per contractar a l’Alfonso sense avisar-la, però el Rai li explica la situació i li diu que només volia ajudar. La María ha trucat al seu padrí, ja que ha obert una ampolla de whisky per olorar-la, però com que no fa altre cosa que renyar-la, l’acaba penjant. Llavors sona el timbre i veu al Pol en la seva porta amb un pernil. La María el fa passar i s’asseuen a la terrassa. Ella li pregunta sarcàsticament pel que ha fet en l’examen, però veient que alguna cosa li passa al Pol, porta l’ampolla de whisky. La María aprofita que el Pol és allà per organitzar la Lliga de Debat, i li explica que podrien recrear el banquet de Plató. El Pol segueix sense dir res i és llavors quan la Bolaño li ofereix una copa de whisky, i li demana que begui per ella.

      El Pol està tornant cap a casa, quan es troba al seu pare i li explica que tenen visita a casa. Al pujar, s’hi troba al Millán, que ha vingut convidat per la Glòria. El Millán i el Pol surten al balcó a parlar i el Pol li pregunta com es troba. El Millán li explica que té els seus dies però que ara es troba millor. El Pol acaba explotant i li explica al Millán que ha donat positiu en VIH i que està molt espantat. Li diu que no vol que ningú ho sàpiga i li demana que no li expliqui a ningú. El Millán li pregunta el què li ha dit el metge, i li explica que s’haurà de medicar per tota la vida. El Millán li diu que ho faci, com està fent ell, ja que un s’ha de cuidar.

## Elenc

* María Pujalte com María Bolaño
* Pablo Capuz com Rai Casamiquela
* Clàudia Vega com Oti
* Pere Vallribera com Biel Roca
* Boris Ruiz com Alfonso Rubio
* Jordi Coll com Axel Torner

* Pol Rubio
* María Bolaño
* Rai Casamiquela
* Oti
* Biel Roca
* Alfonso Rubio
* Axel Torner
* Glòria
* Vicky
* Sílvia Montoliu
* Xavier Vidal
* Octavi
* Llorenç
* Efra
* Arnau
* Lluïsa
* Amy O'Connor
* Etienne
* Manel Millán
1/19 | Amb la Participació Especial de* Assun Planas com Glòria
* Carme Conesa com Vicky
* Eva Martin com Sílvia Montoliu
* Joan Negrié com Xavier Vidal
* Pere Brasó com Octavi Planas
* David Bagés com Llorenç

Personatges Secundaris* Nao Albet com Efra
* Martí Atance com Arnau
* Lluïsa Castell com Lluïsa
* Carlota Gil
* Lesley Grant com Amy O'Connor
* Miguel Àngel González
* Arnaud Prechac com Etienne
* Ferran Rañé com Manel Millán
* Jordi Sobrevals
* Albert Triola com Andreu
* Miguel Ángel Romero

## Continuïtat

* El Pol deixa la feina al Pàrquing.
* L'Alfonso comença a treballar a casa del Rai.
* El Biel descobreix que el Pol li ha tret la Lliga de Debat.
* L'Etienne talla amb el Pol i marxa del pis.
* L'Arnau s'instal·la a l'habitació de l'Etienne.
* El Pol li explica al Millán que és positiu en VIH.
* El Pol i l'Axel es fan el primer petó.

## Frases

**Octavi**: Som afortunats de tenir mala sort?

**Biel**: (Al Pol) A mi tot em costa tot el triple que tu, els amors, els estudis, tot. Jo no he nascut amb la flor al cul!

**Bolaño**: (A la Sílvia) Si quieres un bolígrafo cómo este: follate a un repartidor de embutidos.

**Pol**: (Al Rai) De què collons vas tu? De salvador del meu pare? Estic fins als collons que et riguis dels pobres.

**Pol**: M’hauria anat millor la vida passant droga

**Vicky**: Demà recorda’m que mati al meu fill

**Amy**: Dios mío, un hombre en casa
**Biel**: Dos no? Yo también.
**Amy**: Mmm, vale

**Vicky**: (Al Rai) Em va bé tenir les mans ocupades, així no t’estrangulo

**Bolaño**: (Al Pol) La polla que dibujaste en el examen, era autorretrato?

**Millán**: Ens hem de cuidar, Pol Rubio
## Música

* **PIANO SONATA Nº 20 IN A, D 959, ANDANTINO**, Franz Schubert

Sona mentre el Pol torna a casa, i mentre el Millán i el Pol parlen al balcó.

## Curiositats

* El nom del capítol: ***O Fortuna, Velut Luna***, és un poema goliard escrit en llatí medieval a principis del segle XIII.
* El Pol i el Millán recorden la seva primera classe, que va passar a Els Presocràtics.